
ДО ОБЩИНСКИ СЪВЕТ

ГР.ПОМОРИЕ
Д О К Л А Д Н А    З А П И С К А

от Иван Атанасов Алексиев – КМЕТ на Община Поморие

ОТНОСНО:Разпореждане с имот – частна общинска собственост

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Администрацията на Община Поморие е постъпило искане вх.№ОССД-99/17.11.2025г. от Атче Ахмед Салим и Мехмед Кадир Салим, за прекратяване на съсобственост с Община Поморие, чрез изкупуване на общинския дял, който е 90/1256 кв.м. в идеални части от дворно място, цялото на площ от 1256кв.м., съставляващо поземлен имот с идентификатор 27440.501.56 по кадастралната карта и кадастралните регистри на с.Белодол, съответстващ на УПИ ІV в кв.9 по регулационния план на с.Белодол. 
Към искането са приложени копие от скица на поземлен имот с идентификатор 27440.501.56 по кадастралната карта и кадастралните регистри на с.Белодол, копие от нотариален акт за продажба на недвижим имот №74, том ІІ, дело №502 от 24.09.1990г., копие от удостоверение за идентичност на лице с различни имена изх.№33/06.11.2025г. издадено от Община Несебър, копие от удостоверение за идентичност на лице с различни имена изх.№34/06.11.2025г. издадено от Община Несебър. 
От приложените документи е видно, че Мехмед Кадир Салим и Атче Ахмед Салим са съсобственици в описаното дворно място. Като съсобственици в имота те имат право да закупят от общината /също съсобственик в имота/ 90/1256 кв.м. в идеални части от поземлен имот с идентификатор 27440.501.56 по кадастралната карта и кадастралните регистри на с.Белодол, при условията на чл.36, ал.1, т.2, ал.3 от Закона за общинската собственост - без търг или конкурс, но въз основа на решение на Общински съвет – Поморие, като редът за това е регламентиран детайлно в чл.56 от Наредба №1 за придобиване, управление и разпореждане с общинско имущество.
За гореописаната общинска идеална част от имота е съставен Акт за частна общинска собственост №7859/12.12.2025г., вписан в Служба по вписванията гр.Поморие към Агенция по вписванията дв.вх.рег.№4236, вх.рег.№4241, акт№19, том 15 вписан на 17.12.2025г.

В изпълнение на разпоредбите на чл.41, ал.2 от Закона за общинска собственост, е изготвена пазарна оценка на 90/1256 кв.м. в идеални части от посочения имот, от лицензиран оценител, определена в размер на 1620,00 €, без ДДС, равностойна на 3168,44лв.

Данъчната оценка за общинската идеална част от имота е в размер на 147,60€, равностойни на 288,68лв. 

С оглед гореизложеното Ви предлагам да приемете следното

РЕШЕНИЕ
1. На основание чл.21, ал.1, т.8 и ал.2 от Закона за местното самоуправление и местната администрация, чл.36, ал.1, т.2 и ал.3 от Закона за общинската собственост, чл.42 ал.1, т.1 и чл.56, ал.1, т.2, ал.3 от Наредба №1 за придобиване, управление и разпореждане с общинско имущество, с оглед прекратяване на съсобствеността в поземлен имот с идентификатор 27440.501.56 по кадастралната карта и кадастралните регистри на с.Белодол, съответстващ на УПИ ІV кв.9 по регулационния план на с.Белодол и съгласно оценка по чл.41 ал.2 от Закона за общинската собственост, Общински съвет – Поморие, дава съгласие да се продадат 90/1256 кв.м. в идеални части от поземлен имот с идентификатор 27440.501.56 по кадастралната карта и кадастралните регистри на с.Белодол, съответстващ на УПИ ІV кв.9 по регулационния план на с.Белодол, целият на площ от 1256кв.м., при граници подробно описани в Акт за частна общинска собственост №7859/12.12.2025г., на съсобствениците Мехмед Кадир Салим и Атче Ахмед Салим, при цена 1620,00€ /без ДДС/, равностойни на 3168,44лв.
2. Общински съвет - Поморие възлага на кмета на Община Поморие да издаде заповед и сключи договор за покупко-продажба в изпълнение на приетото решение, след влизането му в сила.

Приложение: Копие от искане вх.№ОССД-99/17.11.2025г. от Атче Ахмед Салим и Мехмед Кадир Салим, копие от скица на поземлен имот с идентификатор 27440.501.56 по кадастралната карта и кадастралните регистри на с.Белодол, копие от нотариален акт за продажба на недвижим имот №74, том ІІ, дело №502 от 24.09.1990г., копие от удостоверение за идентичност на лице с различни имена изх.№33/06.11.2025г. издадено от Община Несебър, копие от удостоверение за идентичност на лице с различни имена изх.№34/06.11.2025г. издадено от Община Несебър, Акт за частна общинска собственост №7859/12.12.2025г., вписан в Служба по вписванията гр.Поморие към Агенция по вписванията дв.вх.рег.№4236, вх.рег.№4241, акт№19, том 15 вписан на 17.12.2025г., копие от данъчна оценка и копие от експертна оценка за определяне на пазарната цена.  

С уважение,

Иван Алексиев

Кмет на Община Поморие

Съгласувал: 

инж.Кунчо Гайдов – Зам.кмет на Община Поморие

Съгласувал: 

Росица Стоева – директор дирекция „ПНИАО“
Съгласувал: 

арх.Деяна Цонкова – директор дирекция „СУТОС“
Съгласувал: 

Хрисанта Чухлева – началник отдел „ОСТ“

Изготвил: 

Мария Агорастева - ст. експерт в отдел “ОСТ”
